Dink anders oor werk - Solidariteit GildesSolidariteit Gildes Dink anders oor werk - Solidariteit Gildes
Home / Ambagte / Dink anders oor werk
Om van 7 tot 5 te gaan werk, 'n maandelikse salaris te ontvang en voordele soos 'n mediese fonds en 'n pensioenfondsbydrae te hê, is vir die meeste van ons 'n gemaksone waarvan ons baie moeilik sal afskeid neem. Dit is ongelukkig nie meer volhoubaar nie en ons sal vinnig moet aanpas om ruimte te skep vir nuwe geleenthede.
Een van die nuwe geleenthede kan moontlik werk as 'n kontrakteur insluit. Dit bied aan jou die geleentheid om self verantwoordelikheid vir jou toekoms en vir jou loopbaan te aanvaar. Jy kan by jou direkte gemeenskap inskakel en jy kan onafhanklik werk.
Om as 'n kontrakteur in Suid-Afrika te werk kan jy begin deur die volgende stappe te volg:
Kies 'n naam en registreer jou nuwe onderneming.
Hier volg 'n paar wenke om jou nuwe onderneming aan die gang te kry:
Kry jou onderneming op sosiale media. Die meeste sosialemediaplatforms het funksies wat jou kan help om jou onderneming aan 'n spesifieke teikenmark te bemark.
Wees professioneel. Belê daarin om 'n beeld vir jou onderneming te skep. Omdat dokumentasie soos fakture en kontrakte deel is van die beeld wat jy na buite toe wil uitdra, moet dit ook gereed en beskikbaar wees.
Daar is voor- en nadele daaraan verbonde om as 'n kontrakteur te werk, maar ons huidige omstandighede skep die regte klimaat daarvoor, en dit is dalk nou die tyd om tot die stap oor te gaan.